**ხარაგაულის მუნიციპალიტეტის საკრებულოს ბიუროს 2017 წლის 2107 წლის 18 აპრილის სხდომის**

**ო ქ მ ი № 12**

**დ. ხარაგაული 2017 წლის 18 აპრილი**

**სხდომას თავმჯდომარეობდა -** საკრებულოს თავმჯდომარე **მანანა ბარბაქაძე**

**სხდომას ესწრებოდნენ ბიუროს წევრები:**

**გივი თხელიძე -** საკრებულოს თავმჯდომარის მოადგილე

**გივი ხიჯაკაძე -** ჯანდაცვისა და სოციალურ საკითხთა კომისიის თავმჯდომარე,

**შალვა ლურსმანაშვილი -** ეკონომიკის, ქონების მართვისა და ინფრასტრუქტურის კომისიის თავმჯდომარე,

**მარინე ვეფხვაძე -** განათლების, კულტურის და ახალგაზრდულ საკითხთა კომისიის თავმჯდომარე,

**ვარლამ ჭიპაშვილი - საფინანსო - საბიუჯეტო კომისიის თავმჯდომარე,**

**ვარლამ თავზარაშვილი** – ფრაქცია ,,ქართული ოცნება დემოკრატიული საქართველო“ თავმჯდომარე,

**იური ლურსმანაშვილი** - ფრაქცია ,,ქართული ოცნება - რესპუბლიკელები“ თავმჯდომარე,

**იუზა კელენჯერიძე** - ფრაქცია ,,ქართული ოცნება - მრეწველები“ თავმჯდომარე,

**სხდომას ასევე ესწრებოდნენ:**

**ლ.კალანდაძე -** საკრებულოს აპარატის უფროსი,

**ქეთევან ზუმბაძე -** საკრებულოს წევრი

**მუნიციპალიტეტის გამგეობის წარმომადგენლები:**

**თ. თაბუკაშვილი** - მუნიციპალიტეტის გამგეობის არქიტექტურისა და ზედამხედველობის სამსახურის უფროსი

**საინფორმაციო საშუალებათა წარმომადგენლები:**

**თ. მაღრაძე** - ა(ა)იპ „მოქალაქეთა ჩართულობისა და ინფორმირების ცენტრის“ სპეციალისტი,

**ლ. გოგოლაძე** - გაზეთ „ ცემი იერეთის“ რედაქტორი,

**მ. შათირიშვილი** - მუნიციპალიტეტის გამგეობის ადმინისტრაციული სამსახურის საზოგადოებასთან ურთიერთობის განყოფილების თანამშრომელი.

**მოისმინეს:** ხარაგაულის მუნიციპალიტეტის საკრებულოს თავმჯდომარის მანანა ბარბაქაძის ინფორმაცია, რომელმაც ბიუროს წევრებს გააცნო დღის წესრიგი და განსახილველ საკითხთა ნუსხა.

 **დღის წესრიგი**

1. **ხარაგაულის მუნიციპალიტეტის საკრებულოს 2017 წლის 1 მაისის სხდომის დღის წესრიგის დამტკიცების შესახებ**

 **მომხს: მანანა ბარბაქაძე**

 **საკითხთა ნუსხა**

1. **ხარაგაულის მუნიციპალიტეტის გამგეობის ზედამხედველობისა და არქიტექტურის სამსახურის მიერ გაწეული მუშაობის შესახებ ანგარიში**

 **მომხს: თემური თაბუკაშვილი**

დღის წსერიგისა და საკითხთა ნუსხის გაცნობის შემდეგ სხდომის თავმჯდომარემ კენჭისყრაზე დააყენა წინადადება დღის წესრიგისა და საკითხთა ნუსხის დამტკიცების შესახებ

კენჭისყრაში მონაწილეობას იღებდა ბიუროს 9 წევრი

მომხრე 9

წინააღმდეგი 0

**ბიურომ მიიღო გადაწყვეტილება:**

1.დამტკიცდეს ბიურის სხდიმის დღის წესრიგი და განსახილველ საკითხთა ნუსხა (თან ერთვის)

**მოისმინეს:** მუნიციპალიტეტის გამგეობის არქიტექტურისა და ზედამხედველობის სამსახურის უფროსის თ. თაბუკაშვილის ინფორმაცია საკითხზე - **ხარაგაულის მუნიციპალიტეტის გამგეობის ზედამხედველობისა და არქიტექტურის სამსახურის მიერ გაწეული მუშაობის შესახებ ანგარიშის თაობაზე**

**აზრი გამოთქვეს:**

**მ. ბარბაქაძემ -** ტრასაზე გაჩნდა ბევრი უსახური შენობები, ბევრ სოფელს არ აქვს სოფლის აღმნიშვნელი ფირნიშები, რეკლამის საკიტხი მოსაგვარებელია, ტესტორნებს სველი წერტილები გადადგმული აქვს პირდაპირ მდინარეზე კაციშვილი ამისათვის პასუხს არ სთხოვს, ეს ის საკითხებია, რომლითაც თქვენი სამსახური უნდა ინტერესდებოდეს და იღებდეს ზომებს, აგერ დაბაში თეატრის წინ დგას მეშოკით სავსე მანქანა და ვაჭრობს, ამისათვის არის გამოყოფილი სპეციალური ადგილი და იქ უნდა გადაიყვანოთ, ცოტა მეტი აქტიურობა უნდა გამოიჩინოთ.

**თ. თაბიკაშვილმა** უპასუხა, რომ ტუალეტებთან დაკავშირებით ობიექტებს მიცემული აქვთ გონივრული ვადა და გადამოწმდება, რაც შეეხება რეკლამას აქ ბევრი რამ შესაცვლელია და მაგაზე მიდის მუშაობა,

**ვ. ჭიპაშვილმა** - როგორც აღნიშნეთ დაჯარიმდა შ.პ.ს „დალასი“ ლაშის ადმინისტრაციულ ერთეულში ბეტონის საფარის დაგებასთან დაკავშირებით დაშვებული ხარვეზის გამო, მე მაინტერესებს თქვენ თუ მოგეწონათ აღნიშნული გზის ხარისხი ?,

- დაბა ხარაგაულში, ღია ესტრადის ობიექტის მიღებას თქვენ მოაწერეთ ხეკი, როგორც კომისიის წევრმა, ამ შემთხვევაში ხომ არ იყო დარღვეული სამართლებრივი ნორმა,

- სახელმწიფო აუდიტის დასკვნაში წერია, რომ საგარანტიო თანხა საგარანტიო ვადის ამოწურვამდე არ უნდა ჩაერიცხოს პროექტის შემსრულებელს არადა მაქვს ინფორმაცია, რომ თანხა წინასწარ არის ჩარიცხული გტხოვთ მიაქციოთ ყურადღება.

**თ.თაბუკაშვილმა** უპასუხა, რომ საგარანტიო თანხის კონტროლი ჩემი სამსახურის კომპეტენცია არ არის, მაგას სხვა სამსახური აკონტროლებს, როდესაც ღია ესტრადა მივიღე, მე მაშის კომისიის წევრი ვიყავი ის რაც კომისიას უნდა შეემოწმებია არანაირი ხარვეზი არ იყო, ბეტონის გზასთან დაკავშირებით მინდა აღვნიშნო, რომ ამჟამად ბეტონის ხარისხის კონტროლი მექნიზმი შემუშავებული და მოხდება შემოწმება.]

**ვ თავზარაშვილმა** აღნიშნა, რომ ცუდი ფაქტია, რაც ღია ესრტადაზე მოხდა, ყველაზე დიდი ხარვეზი, რაც მოდის ეს არის პროექტები ამიტომ გთხოვთ დეტალურად შეისწავლოთ პროექტები.

**თ. თაბუკაშვილმა** აღნიშნა, რომ ღია ესტრადაზე სამუშაოების 60% საძირკველის გამაგრებაზე გაიხარჯა, რაც არ ჩანს და ამიტომ ამბობენ, რომ არაფერი არ გაკეტებულა, რაც შეეხება პროექტს მშენებლობის დროს პირველ რიგში ვითვალისწინებთ საძირკველს და სახურავს ამ შემთხვევაში სწორედ ეს მოთხოვნა იქნა დარღვეული, შემდეგ კი სხვა დანაჩენი.

**შ. ლურსმანაშვილმა** კითხვით მიმართა მომხსენებელს, თუ რა არის მიზეზი ტენდერების ჩავარდნის,

**თ. თაბუკაშვილმა** უპასუხა, ტენდერებს სატენდერო კომისია ხელმძღვანელობს, მე რაც შემიძლია გითხრათ ტენდერის ჩავარდნა გამოიწვია, რომ გავზარდეთ მოთხოვნა, ამ პირობით მსურველი არ შემოვიდა, ახლა გავაკეთეთ კორექტირება და ვნახოთ, რა მოხდება.

**ი. კელენჯერიძემ** აღნიშნა, რომ კარგი ახალგაზრდაა, ექნება წარმატებები დაა მაინტერესებს ჯარიმების ამოღების რა გზა არსებობს?

**თ. თაბუკაშვილმა** უპასუხა სასამრთლოს გადაწყვეტილებით

სხდომის თავმჯდომარემ კენჭისყრაზე დააყენა საკითხის საკრებულოს 2017 წლის 01 მაისის სხდომის დღის წესრიგში შეტანასთან დაკავშირებით და დაავალა საკრებულოს კომისიებს თავიანთ სხდომებზე განიხილონ აღნიშნული საკითხი და წარმოადგინონ დასკვნა.

 **კენჭისყრაში მონაწილეობას იღებდა ბიუროს 9 წევრი:**

 **მომხრე -9**

 **წინააღმდეგი -0**

**ბიურომ მიიღო გადაწყვეტილება:**

1. საკითხი შეტანილი იქნეს საკრებულოს 2017 წლის 1 მაისის სხდომის დღის წესრიგში.

**ბიურომ მიიღო გადაწყვეტილება:**

1.დამტკიცდეს საკრებულოს 2017 წლის 01 მაისის სხდომის დღის წესრიგი( თან ერთვის).

ამით ბიუროს განსახილველი საკითხი ამოიწურა და სხდომა დამთავრებულად გამოცხადდა.

**სხდომის თავმჯდომარე მანანა ბარბაქაძე**